
Татарстан Рәисе Рөстәм Миңнеханов Казанда яңа буын троллейбуста ремонтланган юл буенча Колахмәтов урамында йөрде.

Беренче серияле МАЗ-303Т20 троллейбусы Казанга 2 көн элек килгән иде. Татарстан башкаласына барлыгы 25 шундый транспорт чарасы китерү планлаштырыла.

Яңа троллейбусларда урыннар саны 90га кадәр арттырыла. Салон йомшак уңайлы утыргычлар, гаджетларны электр белән тәэмин итү өчен USB-розеткалар белән җиһазландырылган. Моннан тыш, электр өзелсә, авария автоном системасы машинага тагын 2 км үтәргә мөмкинлек бирәчәк.
Рөстәм Миңнеханов яңа буын троллейбуста йөрде